Temeljem čl. 54. Zakona o ustanovama (Narodne novine broj: 76/93, 29/97, 47/99, 35/08) te čl. 98. Zakona o odgoju i obrazovanju u osnovnoj i srednjoj školi (Narodne novine broj: 87/08, 86/09, 92/10, 105/10, 90/11, 16/12, 86/12, 94/13, 152/14) Školski odbor Osnovne škole Krapinske Toplice, dana 20.11.2015. uz prethodnu suglasnost Župana Krapinsko-zagorske županije od 10.11.2015.2015. godine, donosi

**ODLUKU O IZMJENI STATUTA**

**OSNOVNE ŠKOLE KRAPINSKE TOPLICE**

 Članak 1.

 U Statutu Osnovne škole Krapinske Toplice (KLASA: 602-02/15-01/302, URBROJ: 2197-03-380-15-01 od 31.3.2015. godine), mijenja se članak 104. i glasi:

„Roditelj je dužan u primjerenom roku, a najkasnije u roku od tri dana javiti razredniku telefonom, e-mailom ili na drugi način, razlog izostanka učenika.

 U slučaju žurnosti ili kojeg drugog razloga, zbog kojeg roditelju razrednik nije dostupan, izostanak učenika dužan je javiti stručnom suradniku tajniku ili ravnatelju škole.

 Liječničku ispričnicu ili ispričnicu nadležne institucije, koju je potpisao, roditelj je dužan dostaviti odmah po prestanku okolnosti koje su uvjetovale izostanak učenika, a najkasnije u roku od 7 dana.

 Opravdanim izostankom smatra se izostanak s nastave za koji je roditelj odnosno skrbnik unaprijed tražio i dobio odobrenje i to:

- u hitnim slučajevima usmeno od učitelja za izostanak s njegova sata, najkasnije neposredno prije

 početka sata,

- od razrednika za izostanak do 3 radna dana, od ravnatelja za izostanak do 7 radnih dana i od Učiteljskog vijeća za izostanak do 15 radnih dana pismenom zamolbom u kojoj će obrazložiti razloge izostanka i po potrebi priložiti odgovarajuće dokaze.“

Članak 2.

 U članku 106. Statuta iza stavka 2. dodaju se stavci 3. i 4. koji glase:

 Ako je učeniku izrečena pedagoška mjera opomene, ukora ili strogog ukora kao mjera upozorenja, roditelj odnosno skrbnik ima pravo prigovora ravnatelju škole u roku od 8 dana od dana primitka pedagoške mjere upozorenja.

 Ako je učeniku izrečena pedagoška mjera preseljenja u drugu školu, roditelj odnosno skrbnik ima pravo u roku od 15 dana od dana primitka rješenja o izrečenoj pedagoškoj mjeri preseljenja u drugu školu, podnijeti žalbu Ministarstvu.

Članak 3.

Ova Odluka o izmjeni Statuta stupa na snagu danom objave na oglasnoj ploči Škole.

KLASA: 602-02/15-01/1017

URBROJ: 2197-03-380-15-01

Krapinske Toplice, 20.11.2015.

Odluka o izmjeni Statuta Osnovne škole Krapinske Toplice, objavljena na oglasnoj ploči škole 20.11.2015.

 Predsjednik Školskog odbora:

 Zvonko Očić, prof.